b"\n_START_ARTICLE_\nBallroom dancer\n_START_SECTION_\nHandling\n_START_PARAGRAPH_\nDen tidligere verdensmester i latin dans, Slavik Kryklyvyy, er en principfast mand. For ti \xc3\xa5r siden begik han sig blandt dansens verdenselite. I dag har han sat sig for at generobre sin plads p\xc3\xa5 de bonede gulve. Og det selvom han er m\xc3\xa6rket af alder, ramt af en alvorlig hofteskade, og har et ustyrligt temperament, der har skr\xc3\xa6mt alle hans tidligere dansepartnere v\xc3\xa6k. Hans nye dansepartner (og k\xc3\xa6reste), Anna, skal hj\xc3\xa6lpe ham til at n\xc3\xa5 sit m\xc3\xa5l. Med hende, en vilje af st\xc3\xa5l og en toptr\xc3\xa6net krop begiver Slavik sig ud p\xc3\xa5 en rejse mod stjernerne. Men efterh\xc3\xa5nden som dr\xc3\xb8mmen om at genvinde en plads i rampelyset synes l\xc3\xa6ngere og l\xc3\xa6ngere v\xc3\xa6k, sl\xc3\xa5r Slaviks tempererament gnister, og k\xc3\xa6rligheden s\xc3\xa6ttes p\xc3\xa5 en h\xc3\xa5rd pr\xc3\xb8ve. Slavik er klar til at betale prisen, for hvad er k\xc3\xa6rligheden v\xc3\xa6rd, hvis man ikke f\xc3\xa5r opfyldt sit livs dr\xc3\xb8mme? I 'Ballroom Dancer' sidder publikum p\xc3\xa5 f\xc3\xb8rste parket til et drama af dimensioner, hvor Slaviks indre d\xc3\xa6moner k\xc3\xa6mper side om side med ham selv p\xc3\xa5 dansegulvet - og f\xc3\xa5r i tilgift et unikt indblik i dansens forunderlige verden med glamour, glitter, pomadeh\xc3\xa5r og tykke lag af makeup. Sp\xc3\xb8rgsm\xc3\xa5let er, om Slavik kan opretholde facaden og danse sig ud af den livskrise, han befinder sig i."